HUL की दिसंबर तिमाही का मुनाफा कम हुआ  
हिन्दुस्तान युनिलिवर को दिसंबर तिमाही के दौरान 637.51 करोड़ रुपये का शुद्ध लाभ हुआ है, जो पिछले साल की इसी तिमाही से 1.79 फीसदी कम है।
उपभोक्ता सामान बनाने वाली प्रमुख कंपनी हिन्दुस्तान यूनिलीवर को दिसंबर, 2010 में समाप्त तिमाही के दौरान 637.51 करोड़ रुपये का शुद्ध लाभ हुआ है, जो पिछले साल की इसी तिमाही से 1.79 फीसदी कम है। इससे पिछले साल की इसी तिमाही में कंपनी को 649.11 करोड़ रुपये का शुद्ध लाभ हुआ था।  आलोच्य तिमाही में कंपनी की कुल आय 12.12 फीसदी की बढ़ोतरी के साथ 5,127.71 करोड़ रुपये पर पहुंच गई, जो पिछले साल की इसी तिमाही में 4,573.23 करोड़ रुपये थी। कंपनी की ओर से दी जानकारी के मुताबिक इस तिमाही के दौरान घरेलू बाजार में उसका कारोबार 13 फीसदी तक बढ़ गया।  इस दौरान कंपनी की लागत आय में 19.32 फीसदी की बढ़ोतरी आई और यह 1,941.51 करोड़ रुपये पर पहुंच गया, जो पिछले साल की इसी तिमाही में 1,627.18 करोड़ रुपये था।